24.9,2005 Den Europæiske Unions Tidende L 249/1 I (Retsakter, hvis offentliggørelse er obligatorisk) RÅDETS FORORDNING (EF) Nr. 1555/2005 af 20. september 2005 om ophævelse af toldkontingentet for indførsel af pulverkaffe henhørende under KN-kode 2101 11 11 RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 133, under henvisning til forslag fra Kommissionen, og ud fra følgende betragtninger: (1) — Der er sket en væsentlig stigning i diversiteten i udbuddet af pulverkaffe på Fællesskabets marked siden 2002. (2) Da målet med Rådets forordning (EF) nr. 2165/2001 af 5. november 2001 om åbning og forvaltning af et told- kontingent for indførsel af pulverkaffe henhørende under KN-kode 2101 11 11 (!) nu er blevet nået, er forudsæt- ningerne for at bibeholde et toldkontingent med nulsats for pulverkaffe efter den 1. januar 2006 ikke længere til stede. (3) — Ibetragtning af de nuværende behov på EF-markedet bør toldkontingentet for indførsel af pulverkaffe henhørende under KN-kode 2101 11 11 ophæves fra den 1. januar 2006. Forordning (EF) nr. 2165/2001 bør ophæves med virkning fra samme dato — UDSTEDT FØLGENDE FORORDNING: Artikel 1 Toldkontingentet med nulsats for indførsel af pulverkaffe henhørende under KN-kode 2101 11 11, der blev åbnet ved forordning (EF) nr. 2165/2001, ophæves fra den 1. januar 2006. Fra den 1. januar 2006 er indførsel af pulverkaffe henhørende under KN-kode 2101 11 11 med oprindelse i et hvilket som helst land ikke længere omfattet af et toldkontingent til nulsats. Artikel 2 Forordning (EF) nr. 2165/2001 ophæves med virkning fra den 1. januar 2006. Artikel 3 Denne forordning træder i kraft på tredjedagen efter offentlig- gørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 20. september 2005. (1) EFT L 292 af 9.11.2001, s. 1. På Rådets vegne M. BECKETT Formand